IMISLab/GreekWikipedia huggingface dataset:
Τεχνητή Λίμνη Ευρέτου

Η Τεχνητή Λίμνη Ευρέτου είναι τεχνητή λίμνη στην Επαρχία Πάφου στην Κύπρο. Το μεγαλύτερο μέρος της λίμνης βρίσκεται στην κοινότητα Ευρέτου (από την οποία προέκυψε και η ονομασία της λίμνης), ενώ μικρά μέρη της βρίσκονται εντός των διοικητικών ορίων των κοινοτήτων Σκούλλι, Τριμιθούσα και Περιστερώνα.

 Για τη δημιουργία της τεχνητής λίμνης κατασκευάστηκε Λιθόρριπτο φράγμα, η κατασκευή του οποίου ολοκληρώθηκε το 1986. Την ίδια χρονιά λειτούργησε και η τεχνητή λίμνη (ταμιευτήρας). Το φράγμα αποτελεί το μεγαλύτερο λιθόρριπτο φράγμα στην Κύπρο.Η Τεχνητή Λίμνη Ευρέτου έχει χωρητικότητα 24 εκατομμύρια κυβικά μέτρα νερού όντας η τρίτη μεγαλύτερη τεχνητή λίμνη στην Κύπρο. Το νερό που συγκεντρώνεται στη λίμνη προέρχεται από τον ποταμό Σταυρός της Ψώκας.Η Τεχνητή Λίμνη Ευρέτου υπερχείλισε τρεις φορές από την ημέρα κατασκευής της έως σήμερα: 9 Φεβρουαρίου 2012 22 Δεκεμβρίου 2012 11 Απριλίου 2019Η Τεχνητή Λίμνη Ευρέτου εμπλουτίζεται με διάφορα είδη ψαριών και επιτρέπεται το ερασιτεχνικό ψάρεμα. Στην Τεχνητή Λίμνη Ευρέτου υπάρχουν τα εξής είδη ψαριών: λαβράκι, κυπρίνος, κουνουπιέρης, κοκκινοφτέρα, τιλάπια, γατόψαρο, αστακός, ηλιόψαρο, λουτσιοπέρκα. Κατάλογος φραγμάτων και τεχνητών λιμνών της Κύπρου «Φράγματα της Κύπρου» (PDF). Λευκωσία: Τμήμα Αναπτύξεως Υδάτων. 2009. σελ. 90. ISBN 978-9963-38-680-2. Αρχειοθετήθηκε από το πρωτότυπο (PDF) στις 10 Μαρτίου 2019. Ανακτήθηκε στις 11 Μαρτίου 2019. «Τμήμα Αναπτύξεως Υδάτων: Κατάλογος φραγμάτων». www.moa.gov.cy. Αρχειοθετήθηκε από το πρωτότυπο στις 10 Μαρτίου 2019. Ανακτήθηκε στις 10 Μαρτίου 2019. «Υδατοφράκτης Ευρέτου - Χρυσοχού, Πάφος». Αρχειοθετήθηκε από το πρωτότυπο στις 10 Μαρτίου 2019. Ανακτήθηκε στις 10 Μαρτίου 2019. «Η λίμνη της Κύπρου με τα τιρκουάζ νερά». 3 Οκτωβρίου 2017. Αρχειοθετήθηκε από το πρωτότυπο στις 10 Μαρτίου 2019. Ανακτήθηκε στις 10 Μαρτίου 2019.
Εσκλαραμούνδα της Φουά

Η Εσκλαραμούνδα, αγγλ.: Esclaramunda of Foix (1250 – 1315) ήταν κόρη του κόμη της Φουά και με τον γάμο της έγινε βασίλισσα της Μαγιόρκα το διάστημα 1276-1311. Ήταν προστάτης του Τάγματος του Ελέους. Η γιορτή της είναι στις 22 Οκτωβρίου.

 Ήταν κόρη του Ρογήρου Δ΄ της Φουά και της Μπρουνισέντα δε Καρδόνα, κόρης του Ραμόν Η΄ υποκόμη της Καρδόνα. Ήταν παντρεμένη με τον Ιάκωβο Β΄ της Μαγιόρκα και ήταν υπεύθυνη για τη διδασκαλία του εγγονού της Ιακώβου Γ΄ της Μαγιόρκα. Το 1275 παντρεύτηκε τον Ιάκωβο Β΄ του Οίκου της Βαρκελώνης βασιλιά της Μαγιόρκα, με τον οποίο είχε παιδιά: Ιάκωβος 1274-1330, διάδοχος, που όμως έγινε Φραγκισκανός μοναχός πριν από το τέλος του πατέρα του. Σάντσο 1274-1324, βασιλιάς της Μαγιόρκα. Σάντσα 1285-1345, παντρεύτηκε τον Ροβέρτο των Καπετιδών-Ανζού βασιλιά της Νάπολης. Φερδινάνδος 1278-1316, υποκόμης του Ωμλάς και κύριος του Φροντινάν. Ιάκωβος Γ΄ 1315-1349, βασιλιάς της Μαγιόρκας. Φίλιππος 1288-1343, αντιβασιλάς της Μαγιόρκα κατά την ανηλικιότητα του Ιακώβου Γ΄. Ελισάβετ, παντρεύτηκε τον Χουάν Μανουέλ, πρίγκιπα της Βιγιένα.Μετά το τέλος του συζύγου της μόλις έζησε πέντε έτη και απεβίωσε στο Περπινιάν..
Αντιρόβυθος

Η Αντιρόβυθος (τουρκ. Sedefada, αρχαίο ελληνικό όνομα Τερέβινθος, που σημαίνει νέφτι) είναι ένα από τα μικρότερα νησιά του συμπλέγματος των Πριγκηπονήσων στη θάλασσα του Μαρμαρά, στην Τουρκία με έκταση 0,15 τ.χλμ. Βρίσκεται ανατολικά της Πριγκήπου και κατοικείται μόνο το καλοκαίρι. Το τουρκικό της όνομα σημαίνει νησί του σεντεφιού, ενώ το αρχαίο της όνομα είναι Τερέβινθος, μάλλον λόγω των πολλών ομώνυμων φυτών που φύονταν εκεί.

 Ο Ρωμαίος ιστορικός Πλίνιος ο Πρεσβύτερος στο έργο του «Φυσική Ιστορία» την ονομάζει «Ερεβινθώδη νήσο». Παραλλαγμένη αυτή η ονομασία έφτασε μέχρι τις ημέρες μας: στα βυζαντινά χρόνια ως «Τερέβινθος», αργότερα ως «Αντιρόβινθος», «Αντερόβιθος» και τελικά «Αντιρόβυθος». Οι ξένοι περιηγητές τη σημειώνουν είτε ως «Ile de Lapins» είτε ως «Coniglio», από τα αγριοκούνελα που ζούσαν στο νησάκι. Η παλιότερη αναφορά της ονομασίας με τη σημερινή της μορφή είναι του 1545 από τον Pierre Gylli, ο οποίος τη σημειώνει ως «Anterovitos». Οι Τούρκοι μετέφρασαν την ονομασία ως «Tavsanle ada» και «Tavsan adase» για να τη μετατρέψουν αργότερα σε «Sedef adasi», δηλαδή «νησί του Απήγανου», από το φυτό που αφθονεί στη γενικά φτωχή σε βλάστηση βραχώδη επιφάνειά της. Το βραχώδες και αφιλόξενο τοπίο της προσέλκυε ανέκαθεν ερημίτες μοναχούς, αλλά η φυσιογνωμία που συνδέθηκε με την Αντιρόβυθο ήταν ο Πατριάρχης Ιγνάτιος. Το 858 ο Ιγνάτιος καθαιρέθηκε από τον πατριαρχικό θρόνο από τον αυτοκράτορα Μιχαήλ Γ΄ Μέθυσο και βρήκε καταφύγιο στο νησί ιδρύοντας μικρό μοναστήρι, ερείπια του οποίου υπάρχουν μέχρι σήμερα. Έναν αιώνα αργότερα, στα 944, στο μοναστήρι αυτό εξορίστηκε ο αρχομανής υιός του Ρωμανού Λεκαπηνού, Κωνσταντίνος, όπως αναφέρει ο Γεώργιος Κεδρηνός. Η «εν Τερεβίνθω μονή» αναφέρεται το 1158 σε χρυσόβουλλο του Μανούηλ Α΄ Κομνηνού, στο οποίο υπάρχουν αναφορές και στα άλλα μοναστήρια των Πριγκηπονήσων. Λίγο αργότερα, στα 1178 περίπου, ανακαινίστηκε από τον πατριάρχη Θεοδόσιο Α΄ Βοραϊδιώτη, ο οποίος κατέφυγε στη μονή μετά την καθαίρεση του από τον πατριαρχικό θρόνο. Στα χρόνια της Άλωσης η μονή είχε ήδη εγκαταλειφθεί. Είναι άγνωστο όμως πότε και υπό ποιες συνθήκες έγινε αυτό. Έκτοτε το νησί έμεινε ακατοίκητο, όπως αναφέρεται από Ευρωπαίους, Τούρκους και Έλληνες συγγραφείς ή περιηγητές, οι οποίοι το επισκέπτονταν καμιά φορά για να κυνηγήσουν τα αγριοκούνελα και αναφέρονται στα ερείπια της βυζαντινής μονής. Κάποιοι μάλιστα τα έσκαψαν αναζητώντας θησαυρούς. Το 1950 το νησί έγινε ιδιοκτησία του Sehsuvar Menemencioglu. Στη συνέχεια, η γη του νησιού χωρίστηκε σε οικόπεδα, ρυμοτομήθηκε και πουλήθηκε σε ιδιώτες που ενδιαφέρονταν για την ανέγερση παραθεριστικών κατοικιών. Κτίστηκαν πολυτελείς επαύλεις και απέκτησε προκυμαία, στην οποία αράζουν τα σκάφη. Ακύλα Μήλλα, «Πριγκηπόνησα», εκδ. ΤΑ ΝΕΑ, 2008.
Δρένια

Δρένια ή αλλιώς Γαϊδουρονήσια, ονομάζεται ένα σύμπλεγμα από 6 νησιά τα οποία βρίσκονται απέναντι από την Ουρανούπολη της Χαλκιδικής, νότιο-ανατολικά της Αμμουλιανής. Το όνομά τους προέρχεται από το μεγαλύτερο νησί του συμπλέγματος, ενώ τα μικρότερα ονομάζονται Πέννα, Φέτη, Άρτεμις ή Ελιά. Είναι ακατοίκητα, το χειμώνα τα νησιά αυτά ερημώνουν, αλλά το καλοκαίρι γεμίζουν από τουρίστες και κατασκηνωτές που τα επιλέγουν για τις διακοπές τους.

 Σε μερικά νησιά υπάρχουν βραχώδεις ακτές, από που φαίνεται στο βάθος το Άγιο Όρος. Τα χαρακτηρίζει η πυκνή βλάστηση και είναι επίπεδα με μικρούς κολπίσκους. Οι ακτές τους είναι αβαθής και αμμώδης ενώ το νερό γύρω τους γαλαζοπράσινο. Πολλοί αποκαλούν αυτό το μέρος η ''Γαλάζια Λίμνη'' της Χαλκιδικής.Το σχήμα των βράχων των νησιών δημιουργούν ξεχωριστές παραλίες, ενώ ο βυθός περιλαμβάνει πλούσια θαλάσσια ζωή εξαιτίας του πλήθους των ψαριών που υπάρχουν. Η περιοχή αυτή προσφέρει γενικότερα στους ταξιδιώτες την αίσθηση της ηρεμίας και της ησυχίας αφού δεν υπάρχουν δρόμοι, αυτοκίνητα, κτήρια κλπ. έτσι ώστε να θυμίζει πόλη, ενώ οι παραλίες είναι καθαρές και η άμμος έχει το χρώμα του λευκού. Τα νησάκια αυτά είναι από τα λίγα ανέπαφα και παρθένα μέρη που συναντά κανείς στην Ελλάδα. Η πρόσβαση στα νησιά γίνεται με τουριστικά ή ιδιωτικά καραβάκια από την σκάλα της Αμμουλιανής και την Ουρανούπολη. Υπάρχουν πλέον καθημερινά δρομολόγια, την καλοκαιρινή περίοδο όπου εξυπηρετούν την μεταφορά του κόσμου στα νησιά.Επίσης υπάρχει και η δυνατότητα ενοικίασης κάποιου σκάφους. Στο μεγαλύτερο νησί υπάρχει κατάστημα που προσφέρει ποτά και καφέ αλλά και ταβέρνα, ενώ εκεί βρίσκεται η μοναδική παραλία που είναι οργανωμένη με ομπρέλες. Επιπλέον και η περιήγηση των νησιών με τα πόδια, αποτελεί εξίσου μια καλή μορφή διασκέδασης καθώς το τοπίο κρύβει αρκετές ομορφιές, χωρίς καμία ανθρώπινη παρέμβαση. Σε περίπτωση που κάποιος θελήσει να διανυκτερεύσει στα νησιά, μπορεί να το υλοποιήσει μόνο με την μορφή του ελεύθερου camping.
Αλμπέρ Καρτιέ

Ο Αλμπέρ Καρτιέ, γεννημένος στις 22 Νοεμβρίου 1960 στην πόλη Βεσούλ (Vesoul) της Γαλλίας, είναι πρώην ποδοσφαιριστής και εν ενεργεία προπονητής ποδοσφαίρου. Από τον Αύγουστο του 2009 εως τον Ιανουαριο του 2010 ηταν στην τεχνική ηγεσία του Πανθρακικού Κομοτηνής.

 Ο Καρτιέ αγωνιζόταν ως αμυντικός. Όλη του την καριέρα αγωνίστηκε σε δύο ομάδες: στη Νανσί κατά την περίοδο 1980-1987 και στην Μετς από το 1987 έως το 1995, οπότε και ολοκλήρωσε την καριέρα του. Ο Καρτιέ ξεκίνησε την προπονητική του καριέρα ως βοηθός προπονητή στην Μετς όπου τον Δεκέμβριο του 2000 ανέλαβε ως πρώτος προπονητής. Ακολούθησαν οι Γκενιόν (2002-2004), Λα Λουβιέρ (2004-2005), Βρυξέλλες (2005-2008) και Τούμπιζε Βελγίου (2008-2009). Από τον Αύγουστο του 2009 έως τον Ιανουάριο του 2010 ήταν προπονητής του Πανθρακικού αλλά η πενιχρή συγκομιδή βαθμών μόλις 2 σε 14 αγώνες πρωταθλήματος οδήγησαν τον Γάλλο προπονητή στην λύση της συνεργασίας με την ομάδα της Κομοτηνής.Τον Σεπτέμβριο του 2010 ανέλαβε την βελγική Έουπεν παρά την προσπάθεια και κάποια καλά αποτελέσματα έλυσε τη συνεργασία του με το βελγικό σύλλογο ως αποτέλεσμα της ήττας από τη Σαρλερουά στα μπαράζ παραμονής. Βιογραφικό του Αλμπερ Καρτιέ στην ιστοσελίδα του Πανθρακικού Έχασε τη δουλειά του ο Καρτιέ
Τόμας Γκιέλο

Ο Τόμας Γκιέλο (πολωνικά: Tomasz Gielo) (γενν. 4 Ιανουαρίου 1993, Στσέτσιν) είναι Πολωνός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για τον Γ.Σ. Περιστερίου. Είναι διεθνής με την Εθνική Πολωνίας.

 Ο Γκιέλο το καλοκαίρι του 2016 προπονήθηκε πριν από το NBA Ντραφτ με τους Λος Άντζελες Λέικερς και τους Φιλαδέλφεια 76ερς. Έπαιξε με τους 76ερς στο Σάμερ Λιγκ.Τον Αύγουστο του 2016, υπέγραψε συμβόλαιο με την ισπανική Ζουβεντούτ Μπαδαλόνα. Τον Ιούλιο του 2018, αποχώρησε από την ομάδα.Στις 15 Ιουλίου 2018, υπέγραψε διετές συμβόλαιο με την Ιμπερροστάρ Τενερίφε της Liga ACB.Στις 11 Οκτωβρίου 2020, υπέγραψε συμβόλαιο ενός μηνός με την ΜΚ Ανδόρρα. Το 2021, υπέγραψε με τη γερμανική σ.Όλιβερ Βίρτσμπουργκ, με την οποία είχε μέσο όρο 9,5 πόντους και 3,1 ριμπάουντ ανά αγώνα. Στις 13 Ιανουαρίου 2022, ο Γκιέλο υπέγραψε συμβόλαιο με το Περιστέρι. Με την Εθνική Πολωνίας, αγωνίστηκε στο Ευρωμπάσκετ 2017.
Παλαιό Ρωμαϊκό Σύμβολο

Το Παλαιό Ρωμαΐκό Σύμβολο, γράφτηκε στις αρχές του 2ου αιώνα μ.Χ. και είναι ένα πρωτοχριστιανικό Σύμβολο Πίστεως, το οποίο αναπτύχθηκε από τις ερωτήσεις που κάναν οι υποψήφιοι Χριστιανοί πριν βαπτιστούν. Το Παλαιό Ρωμαΐκό Σύμβολο, το οποίο αναπτύχθηκε από την Εκκλησία της Ρώμης, είναι το κείμενο πάνω στο οποίο βασίστηκε το σημερινό Σύμβολο της Νίκαιας-Κωνσταντινούπολης και του Συμβόλου των Αποστόλων.

 Credo in deum patrem omnipotentem; et in Christum Iesum filium eius unicum, dominum nostrum, qui natus est de Spiritu sancto et Maria virgine, qui sub Pontio Pilato crucifixus est et sepultus, tertia die resurrexit a mortuis, ascendit in caelos, sedet ad dexteram patris, unde venturus est iudicare vivos et mortuos; et in Spiritum sanctum, sanctam ecclesiam, remissionem peccatorum, carnis resurrectionem. Greek text of Marcellus of Ancyra Πιστεύω ουν εις θεòν πατέρα παντοκράτορα· καì εις Χριστòν Ιησουν, τòν υιòν αυτου τòν μονογενη, τòν κύριον ημων, τòν γεννηθέντα εκ πνεύματος αγίου καì Μαρίας της παρθένου, τòν επì Ποντίου Πιλάτου σταυρωθέντα καì ταφέντα καì τη τρίτη ημέρα αναστάντα εκ των νεκρων, αναβάντα εις τους ουρανούς καì καθήμενον εν δεξια του πατρός, οθεν ερχεται κρινειν ζωντας καì νεκρούς· καì εις τò αγιον πνευμα, αγίαν εκκλησίαν, αφεσιν αμαρτιων, σαρκος ανάστασιν, ζωην αιωνιον.
Μανώλης Μπεντενιώτης

Ο Εμμανουήλ (Μανώλης) Μπεντενιώτης (2 Ιανουαρίου 1944) είναι Έλληνας πολιτικός που διετέλεσε βουλευτής Α΄ Πειραιά και Νήσων με το ΠΑΣΟΚ και υφυπουργός στα υπουργεία Εθνικής Άμυνας και Εθνικής Οικονομίας.

 Γεννήθηκε το 1944 στην Τροιζήνα. Σπούδασε νομικά στο Αριστοτέλειο Πανεπιστήμιο Θεσσαλονίκης και πολιτικές επιστήμες και δημόσια διοίκηση στο Πάντειο Πανεπιστήμιο, όπου αναγορεύθηκε διδάκτορας πολιτικών επιστημών. Είναι δικηγόρος παρ' Αρείω Πάγω και επί σειρά ετών υπήρξε δημοσιογράφος στον περιοδικό Τύπο. Τη δεκαετία του 1960 ήταν μέλος της Ελληνικής Δημοκρατικής Νεολαίας (ΕΔΗΝ) και το 1974 ιδρυτικό μέλος του ΠΑΣΟΚ. Διετέλεσε, μεταξύ άλλων, υποδιοικητής του ΙΚΑ (1981 - 1982), καθηγητής πολιτικών επιστημών στη Σχολή Ικάρων της Πολεμικής Αεροπορίας (1985 - 1988) και πρόεδρος του διοικητικού συμβουλίου του ΕΟΜΜΕΧ (1987 - 1988).Το 1982 ο Μανώλης Μπεντενιώτης αντικατέστησε στη Βουλή τον Γιάννη Παπασπύρου που εκλέχθηκε δήμαρχος Πειραιά. Επανεκλέχθηκε βουλευτής Α΄ Πειραιά με το ΠΑΣΟΚ το 1990, 1993, 1996, 2000 και 2009.Διετέλεσε υφυπουργός Εθνικής Άμυνας από τον Οκτώβριο του 1993 έως τον Ιανουάριο του 1996, και υφυπουργός Εθνικής Οικονομίας από τον Ιανουάριο ως τον Σεπτέμβριο του 1996.
Κάτω Βασιλικά Λάρισας

Τα Κάτω Βασιλικά είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκουν στην Κοινότητα Κάτω Βασιλικών, της Δημοτικής Ενότητας Πολυδάμαντα και υπάγονται στον Δήμο Φαρσάλων.

 Τα Κάτω Βασιλικά Λάρισας βρίσκονται σε υψόμετρο 258 μέτρων και έχουν πληθυσμό 140 κατοίκων, σύμφωνα με την Απογραφή του 2011. Μέχρι το 1927, ονομάζονταν Κάτω Δουβλατάν. Διοικητικές μεταβολές οικισμών - Κάτω Βασιλικά Λάρισας (Κάτω Δουβλατάν Λάρισας) (Ε.Ε.Τ.Α.Α.).
Παγκόσμιο πρωτάθλημα Φόρμουλα 1 (1951)

Το 1951, η FIA διοργάνωσε το 2ο παγκόσμιο πρωτάθλημα Φόρμουλα 1. Ξεκίνησε στις 27 Μαΐου με το Ελβετικό Γκραν Πρι και ολοκληρώθηκε στις 28 Οκτωβρίου με αυτό της Ισπανίας. Νικητής αναδείχτηκε ο Χουάν Μανουέλ Φάντζιο.

 Αν και οι οδηγοί της Alfa Romeo κατέκτησαν 4 από τους 8 αγώνες και ο Φάνζτιο τον τίτλο του πρωταθλητή, η Φερράρι με τους καινούριους κινητήρες 4,5 λίτρων με υπερτροφοδότηση κατάφερε να απειλήσει την κυριαρχία της πρώτης, προειδοποιώντας για αυτά που θα ακολουθούσαν την επόμενη χρονιά. Η Φερράρι κατάφερε να κερδίσει 3 αγώνες. Σε σχέση με την προηγούμενη χρονιά, δεν υπήρχε ο αγώνας του Μονακό, αλλά υπήρχαν αυτοί της Γερμανίας και της Ισπανίας. Άλλα 14 ανεπίσημα γκραν πρι διεξήχθησαν στην Ιταλία, Αγγλία, Γαλλία και στην Ολλανδία. Στο Indianapolis 500 πήραν μέρος μόνο Αμερικάνοι οδηγοί. Οι επίσημοι αγώνες και οι νικητές σε κάθε έναν από αυτούς: Οι κανόνες ήταν οι ίδιοι με την πρώτη χρονιά. Οι 5 πρώτες θέσεις βαθμολογούνταν με 8, 6, 4, 3 και 2. 1 επιπλέον βαθμό κέρδιζε ο οδηγός με τον ταχύτερο γύρο. Μόνο οι καλύτερες 4 βαθμολογίες κάθε οδηγού μετρούσαν για το πρωτάθλημα. Σε περίπτωση που ένας οδηγός αντικαθιστούσε κάποιον άλλον στην διάρκεια του αγώνα, και τελικά βρισκόταν μέσα στις 5 βαθμολογούμενες θέσεις, και οι δύο οδηγοί μοιράζονταν τους βαθμούς. 83 οδηγοί έλαβαν μέρος στο πρωτάθλημα. Από αυτούς οι 42 κατάφεραν να τερματίσουν σε κάποιο από αυτούς. Οι οδηγοί που κατάφεραν να πάρουν κάποιο βαθμό είναι φαίνονται στον παρακάτω πίνακα.
Η Αθάνατη Ψυχή

Η Αθάνατη Ψυχή (γερμ. Das unsterbliche Herz) είναι ηθικό κοινωνικό δράμα του 1939 της εποχής της ναζιστικής Γερμανίας σε σκηνοθεσία και σενάριο του Φάιτ Χάρλαν. Πρωταγωνιστούν η Κριστίνα Σέντερμπαουμ, ο Χάινριχ Γκεόργκε και άλλοι.

 Η ιστορία διαδραματίζεται στην μεσαιωνική εποχή. Ο Μάρτιν Μπέχαϊμ διασχίζει τις θάλασσες σε εξερευνητική αποστολή, όταν κατά την διάρκεια σφοδρής θαλασσοταραχής οι ναύτες του ανταρτούν και το καράβι βουλιάζει. Ο Μπέχαϊμ επιστρέφει στην Νυρεμβέργη και δικάζεται, αλλά αθωώνεται. Το πρόβλημα της εποχής του ήταν, ότι τα μηχανικά ρολόγια τότε λειτουργούσαν μόνο στην ξηρά, επειδή χρησιμοποιούσαν βαρίδια. Έτσι οι ναυτικοί είχαν στη διάθεσή τους μόνο τα ουράνια σώματα για να κάνουν τους απαραίτητους υπολογισμούς και να εξακριβώσουν την ταχύτητα και την γεωγραφική τους θέση. Ο ωρολογοποιός Χένλαϊν αντιλαμβάνεται ότι η εφεύρεση ενός ωρολογιακού μηχανισμού ικανού να λειτουργεί και στα ταλαντούμενα καράβια, θα ωφελούσε πολύ την ναυτιλία και ιδίως τις εξερευνητικές αποστολές. Δεν έχει όμως πολύ χρόνο στην διάθεσή του, διότι ένα ατύχημα στο εργαστήριό του προ ημερών τον έβλαψε σοβαρά στην υγεία του. Αποφασίζει να ασχοληθεί μόνο με αυτή την εφεύρεση και να αξιοποιήσει τις λίγες ημέρες που του έμειναν να ζήσει, για να πετύχει τον σκοπό του. Τελικά εφευρίσκει το ελατήριο και κατασκευάζει ένα ρολόι μικρών διαστάσεων που λειτουργεί παντού, ακόμα και μέσα στην τσέπη του γιλέκου. Με την ολοκλήρωση της εφεύρεσης θα αφήσει την τελευταία του πνοή. Η ταινία κυκλοφόρησε την εποχή της ναζιστικής Γερμανίας, λίγο πριν την έκρηξη του Β'ΠΠ. Μέσα από το σενάριο προωθείται ο γερμανικός πατριωτισμός και γενικά η υπεροχή του πνεύματος μέσα από τα επιτεύγματα της τεχνολογίας. Η ιστορία που διηγείται το σενάριο αν και χρησιμοποιεί υπαρκτά ιστορικά πρόσωπα δεν αληθεύει σε πολλά σημεία, και είναι φανταστική. Ο Χένλαϊν δεν υπήρξε ο εφευρέτης του φορητού ρολογιού, ούτε πέθανε από την αιτία που αναφέρει το έργο. Επίσης, η ομιλία του Λούθηρου που παρουσιάζεται στο έργο δεν είναι ιστορικό γεγονός. Hans-Jürgen Tast Zwischen Kunst und Propaganda - Vor 70 Jahren drehte Veit Harlan ‚Das unsterbliche Herz’ in Hildesheim; in „Hildesheimer Allgemeine Zeitung“, Samstag, 3. Mai 2008, 9 Abb.; abgedruckt in Sven Abromeit (Red.) Aus der Heimat - Jahrgang 2008, Verlag Gebrüder Gerstenberg (Hildesheim 2008), Sonderdruck ohne ISBN, EUR 8,95, S. 35 - 42, 9 Farb-/SW-Abb. Η Αθάνατη Ψυχή στην IMDb Παρουσίαση της ταινίας στο Filmportal.de - Das unsterbliche Herz Παρουσίαση της ταινίας στο murnau-stiftung.de Das Unsterbliche Herz
Η θάλασσα μέσα μου

Το Η θάλασσα μέσα μου (πρωτότυπος τίτλος: Mar adentro) είναι ταινία του 2004 σε σκηνοθεσία, σενάριο, παραγωγή και μουσική του Αλεχάντρο Αμενάμπαρ. Βασίζεται στην πραγματική ιστορία του Ραμόν Σαμπέδρο.

 Ο Ραμόν Σαμπέδρο, πρώην μηχανικός σε καράβι, είναι τετραπληγικός εδώ και 28 χρόνια μετά από ένα ατύχημα που είχε καθώς κολυμπούσε. Ζει στην Α Κορούνια καθηλωμένος στο κρεβάτι μαζί με τον αδερφό του, την κουνιάδα του, τον ανιψιό του και τον πάτερα του. Αυτό που ζητά είναι να του δοθεί η άδεια να κάνει ευθανασία. Κατά τη διάρκεια αυτής της προσπάθειάς του, γνωρίζει δύο γυναίκες, τη δικηγόρο Χούλια, που πάσχει από τη νόσο CADASIL, και την εργάτρια Ρόσα, που ζει με τα δύο μικρά παιδιά της. Οι δυο τους τον αποτρέπουν να το κάνει αυτό, όπως άλλωστε και η οικογένεια του Ραμόν, όμως εκείνος τους λέει πως μόνο όσοι τον αγαπούν πραγματικά θα τον βοηθήσουν να πεθάνει. Ο Ραμόν εισπράττει αρνήσεις από τα δικαστήρια, αλλά και αρνητική κριτική από έναν καθολικό ιερέα, επίσης τετραπληγικός, ο οποίος βγαίνει στα κανάλια και τον επισκέπτεται στο σπίτι του, και του υποδεικνύει ότι πρέπει να ζήσει. Στο τέλος, ο Ραμόν αποφασίζει να το πράξει μόνος του και πίνει νερό μαζί με υδροκυάνιο και πεθαίνει. Η ταινία κέρδισε το Όσκαρ Καλύτερης Ξενόγλωσσης Ταινίας, τη Χρυσή Σφαίρα Καλύτερης Ξενόγλωσσης Ταινίας, το Βραβείο Satellite Καλύτερης Ξενόγλωσσης Ταινίας και το βραβείο Διεθνούς Ταινίας στο Φεστιβάλ της Βενετίας. Στα βραβεία Γκόγια του 2005 κέρδισε σε 14 κατηγορίες: καλύτερης ταινίας, σκηνοθέτη, Α' ανδρικού ρόλου (Χαβιέρ Μπαρδέμ), Α' γυναικείου ρόλου (Λόλα Ντουένιας), Β' ανδρικού ρόλου (Κέλσο Μπουγάλο), Β' γυναικείου ρόλου (Μαμπέλ Ριβέρα), νέου ηθοποιού (Ταμάρ Νόβας), νέας ηθοποιού (Μπελέν Ρουέντα), φωτογραφίας, μαλλιών και μέικ απ, πρωτότυπης μουσικής, επίβλεψης παραγωγής, πρωτότυπου σεναρίου και ήχου. Ήταν υποψήφια σε άλλη μία: σχεδιασμού παραγωγής.Επίσης, ήταν υποψήφια για τον Χρυσό Λέοντα και για το Βραβείο Ευρωπαϊκού Κινηματογράφου καλύτερης ταινίας. Το 2004, η ταινία προβλήθηκε στο 45ο Φεστιβάλ Κινηματογράφου Θεσσαλονίκης ως ταινία έναρξης.
Αερίας

Με το όνομα Αερίας στην ελληνική μυθολογία είναι γνωστός ένας μυθικός βασιλιάς της νήσου Κύπρου. Ο Τάκιτος αναφέρει ότι ο Αερίας είναι αυτός που ίδρυσε τον πρώτο ναό της θεάς Αφροδίτης στην Πάφο.

 John Lemprière, A Classical Dictionary, Containing a Copious Account of All the Proper Names Mentioned in Ancient Authors, with the Value of Coins, Weights and Measures Used Among the Greeks and Romans, and a Chronological Table: Containing a Copious Account of All Proper Names Mentioned in Ancient Authors, έκδοση από Printed for T. Cadell and W. Davies, 1812
Έκτωρ Δούκας

Ο Έκτωρ Δούκας (Σμύρνη, 1885 – Αθήνα, 1969) ήταν διακεκριμένος Έλληνας Μικρασιάτης ζωγράφος, που διαμόρφωσε ένα ιδιαίτερο ύφος ανάμεσα στον ακαδημαϊσμό, τον ιμπρεσιονισμό και τον εξπρεσιονισμό.

 Ο Έκτωρ Δούκας σπούδασε ζωγραφική αρχικά στην Ακαδημία του Μονάχου στο εργαστήριο τον Λούντβιχ φον Λοφτς, και κατόπιν στην Ακαδημία Ζυλιάν στο Παρίσι. Το 1907 εγκαταστάθηκε στο Μόναχο, όπου το 1913 του απονεμήθηκε τιμητική διάκριση. Ενώ ακόμα ήταν στο Μόναχο, άρχισε να εκθέτει έργα του στην Ελλάδα, όπου και τελικά επέστρεψε. Εκτός από τις ατομικές εκθέσεις, συμμετείχε επίσης σε μεγάλες ομαδικές εκθέσεις όπως στην Μπιενάλε της Βενετίας το 1934 και στις Πανελλήνιες Εκθέσεις του 1948, του 1952, του 1963 και του 1967. Από τα αξιολογότερα έργα του στο εξωτερικό με ιδιαίτερα ευμενή σχόλια αποτελούν οι προσωπογραφίες της Δούκισσας του Μακλεμβούργου και της πριγκίπισσας Άρρενμπεργκ καθώς και η διακόσμηση του Δημαρχείου της Γκέσλιγκεν, στη Στουτγκάρδη και στη Βυρτεμβέργη. Ήταν μέλος του Επιμελητηρίου Εικαστικών Τεχνών Ελλάδος (ΕΕΤΕ). Το έργο του Δούκα, αν και επηρεασμένο από τη λεγόμενη «Σχολή του Μονάχου», ξεφεύγει από τα αυστηρά και σκοτεινά ακαδημαϊκά πρότυπα, τείνοντας προς τον ιμπρεσιονισμό και τον εξπρεσιονισμό. Ο ίδιος έλεγε ότι δεν είχε «καμία σχέση με τους διάφορους "ισμούς"». Ο Δούκας ανήκε στον κύκλο των λεγόμενων ακαδημαϊκών, στον οποίο μεταξύ άλλων συμπεριλαμβάνονταν καλλιτέχνες όπως οι Προκοπίου, Βικάτος και Γεωργιάδης. Ασχολήθηκε με την προσωπογραφία, την απεικόνιση νεκρών φύσεων, την τοπιογραφία, τη θαλασσογραφία και τη σύνθεση στον καμβά. Η έμπνευσή του ήταν απεριόριστη, αλλά στην μεταφορά της έμπνευσής του στον καμβά έδινε την δική του ιδιαίτερη «ψυχολογική ερμηνεία»: «Αποφεύγω οτιδήποτε που (sic) θυμίζει μια ξεκάρφωτη μεταφορά της φύσης στο βασίλειό μου. Πώς θα μεταφέρω τις συγκινήσεις μου, δηλαδή με ποιον εκφραστικό τρόπο, μου είναι αδιάφορο. Κείνο που με απασχολεί είναι να μπορώ να δίνω την αγαλλίαση στο θεατή και να του μιλώ χωρίς τη βοήθεια επεξηγηματικών σημειώσεων. Ζωγραφικός πίνακας είναι, κατά τη γνώμη μου, εκείνος που δε θέλει καν τίτλο.» Ένα από τα πλέον γνωστά του έργα είναι η ελαιογραφία που απεικονίζει γυναίκες που μεταφέρουν πολεμοφόδια στην Πίνδο κατά τον πόλεμο του 1940, καθώς και εκείνη του Ευγενίου Μητροπολίτη της Αγχιάλου (Εθνικό Ιστορικό Μουσείο). Άλλα έργα του βρίσκονται στην Εθνική Πινακοθήκη της Ελλάδας και στις συλλογές του Δήμου Πειραιώς, της Τραπέζης της Ελλάδος και της Εθνικής Τραπέζης. Τρεις πίνακές του που βρίσκονταν στη Πινακοθήκη του Δήμου Αθηναίων καταστράφηκαν από εμπρησμό κατά τα Δεκεμβριανά του 1944. Νεώτερον Εγκυκλοπαίδικόν Λεξικόν Ηλίου" τόμ.6ος, σελ.181. Δέκα άλλα έργα του Έκτορα Δούκα Διαδικτυακή Πύλη Πολιτισμού Φιλολογικού Συλλόγου Παρνασσός
Δούκας της Σπάρτης

Ο τίτλος του Δούκα της Σπάρτης αποδιδόταν, κατά την διάρκεια του ελληνικού μοναρχικού καθεστώτος, στον μεγαλύτερο υιό του μονάρχη και προστίθετο σε εκείνον του διαδόχου της Ελλάδας (διαδόχου του θρόνου). Παρά το γεγονός πως εξακολουθεί να βρίσκεται σε χρήση, ωστόσο δεν αποτελεί παρά μόνον τίτλο ευγένειας μετά το 1974.

 Το άρθρο 3 του Ελληνικού Συντάγματος του 1864 (το οποίο έκανε εκ νέου χρήση του πνεύματος του άρθρου 33 του Συντάγματος του 1844) απαγόρευε την παραχώρηση τίτλων ευγενείας στην Ελλάδα. Αυτός ήταν και ο λόγος για τον οποίον η δημιουργία του τίτλου του Δούκα της Σπάρτης μέσω διατάγματος του Βασιλέα Γεωργίου Α΄ to 1868 οδήγησε σε σημαντική διαμάχη. Αρχικά, το Ελληνικό Κοινοβούλιο μετά από έντονη διαμάχη στη Βουλή αναγνώρισε την νομιμότητα του συγκεκριμένου τίτλου κατά την διάρκεια της συνεδρίασής του της 17ης Σεπτεμβρίου 1868. Τελικά το Συμβούλιο της Επικρατείας ακύρωσε αυτή την απόφαση καθώς το Σύνταγμα απαγόρευε από τότε την απονομή ή αναγνώριση τίτλων ευγενείας σε Έλληνες. Τον συγκεκριμένο τίτλο έφεραν οι: Κωνσταντίνος Α΄ της Ελλάδας από το 1868 έως το 1913, Γεώργιος Β΄ της Ελλάδας από το 1913 έως το 1917 και εκ νέου από το 1920 έως το 1922, Κωνσταντίνος Β΄ της Ελλάδας από το 1947 έως το 1964, Παύλος της Ελλάδας από το 1967.
Κάθριν Κέλι Λανγκ

Η Κάθριν Κέλι Λανγκ (γεννημένη ως Κάθριν Κέλι Ουίγκμαν, γεν. 25 Ιουλίου, 1961) είναι Αμερικανίδα ηθοποιός. Είναι γνωστή για τον ρόλο της ως Μπρουκ Λόγκαν στη σαπουνόπερα του CBS Τόλμη και γοητεία.

 Η Λανγκ γεννήθηκε στο Χόλιγουντ της Καλιφόρνιας, και αποφοίτησε από το λύκειο Μπέβερλι Χιλς. Είναι κόρη του Κιθ Ρ. Ουίγκμαν, σκιέρ που έχει αγωνιστεί σε Ολυμπιακούς Αγώνες και της ηθοποιού Τζούντιθ Λανγκ. Ακόμη είναι εγγονή του Τσαρλς Λανγκ, κινηματογραφιστή και νικητή ενός βραβείου Όσκαρ.Η Λανγκ έχει χωρίσει δύο φορές. Είναι η μητέρα τριών παιδιών από δύο προηγούμενους γάμους: των Τζέρεμι Σκοτ Σνάιντερ (γεννημένος το 1990), Τζούλιαν Λανγκ Σνάιντερ (γεννημένος το 1992), γεννημένα κατά τον γάμο της με τον Σκοτ Σνάιντερ. Το 1997 απέκτησε την Ζόι Κατρίνα ντ'Αντρέα, λίγο μετά τον γάμο της με τον Άλεξ ντ'Αντρέα.Στις 11 Νοεμβρίου 2012 η Λανγκ κατέθεσε αίτηση διαζυγίου. Το διαζύγιο οριστικοποιήθηκε τον Ιούνιο του 2014. Τον Μάιο του 2018 έγινε γιαγιά, αφού η κόρη της Ζόι γέννησε ένα κορίτσι, την Ζούμα. Η Λανγκ έκανε ντεμπούτο στην ταινία Skatetown, U. S. A. (1979), μαζί με τους Σκοτ Μπέιο, Μόριν ΜακΚόρνικ και Πάτρικ Σουέιζι. Έπαιξε έκτακτους ρόλους σε διάφορες σειρές όπως τις Masquerade, The Powers of Matthew Star και τις μακροχρόνιες Riptide, Happy Days, The Fall Guy. Έπαιξε και στην κωμωδία του HBO 1st & Ten. Έχει παίξει και σε μουσικά βίντεο. Το 1987, το CBS της προσέφερε τον ρόλο της Μπρουκ Λόγκαν στη σειρά Τόλμη και γοητεία και είναι αναπόσπαστο μέρος της σειράς από τότε. Έχει σχέση με τον Ριτζ Φόρεστερ (αρχικά παιζόταν από τον Ρον Μος, ενώ από το 2013 παίζεται από τον Θόρστεν Κέι), ενώ το ερωτικό τρίγωνο μεταξύ των Μπρουκ, Ριτζ και Τέιλορ (Χάντερ Τάιλο) εκτείνεται σε μια ολόκληρη δεκαετία. Το επεισόδιο 5.000 περιείχε μόνο τους τέσσερις βασικούς χαρακτήρες: τους Μπρουκ, Ριτζ, Στέφανι και Έρικ. Τον Φεβρουάριο του 2015, η Λανγκ ήταν μια από τους δύο ηθοποιούς του Τόλμη και Γοητεία που παίζουν από την αρχή της σειράς μέχρι σήμερα. Ο άλλος είναι ο Τζον ΜακΚουκ ο οποίος παίζει τον Έρικ Φόρεστερ.Το 1999, εμφανίστηκε ως Μπρουκ στα Ατίθασα νιάτα, αλληλεπιδρώντας με τους Έρικ Μπρέιντεν (Βίκτωρ), Πίτερ Μπέργκμαν (Τζακ), και η Αϊλίν Ντέιβιντσον (Άσλεϊ). Η Λανγκ είχε εμφανιστεί στην σειρά και νωρίτερα, παίζοντας τον ρόλο της Γκρέτσεν το 1981. Επέστρεψε τον Ιούλιο του 2007 για λίγα επεισόδια. Το έργο της ως Μπρουκ έχει αναγνωριστεί με επτά υποψηφιότητες στο βραβείο Σόουπ Όπερα Νταϊτζέστ, ξεκινώντας από το 1991. Η πιο πρόσφατη υποψηφιότητα της ήταν το 2005. Η Κρίσταλ Τσάπελ κέρδισε ένα βραβείο Έμμι για προγράμματα που προβάλλονται την ημέρα μαζί με την Λανγκ, την Χίλλαρι Μ. Σμιθ και Γκέιλεν Γκέρινγκ.Το 2016, η Λανγκ έκανε μια ειδική προσκεκλημμένη εμφάνιση, παίζοντας τον ρόλο του εαυτού της στην αυστραλιανή σειρά Neighbours. Τον Ιανουάριο του 2019, επέστρεψε στην Αυστραλιανή τηλεόραση ως διαγωνιζόμενη στο 5ο κύκλο του I'm a Celebrity...Get Me Out of Here! To 2019 συμμετείχε σαν γκεστ σταρ στη σειρά του ΣΚΑΪ «8 λέξεις» ερμηνεύοντας τη Γκρέις Χαρτ.
Α2 Εθνική ποδοσφαίρου ανδρών

Το επαγγελματικό πρωτάθλημα ποδοσφαίρου της Α2 Εθνικής Κατηγορίας Ανδρών ή Super League 2 είναι η δεύτερη τη τάξει εθνική κατηγορία των επαγγελματικών πρωταθλημάτων του ελληνικού ποδοσφαίρου μετά το πρωτάθλημα της Α1 Εθνικής Κατηγορίας Ανδρών (Super League 1), αντικαθιστώντας ουσιαστικά το πρωτάθλημα της Β΄ Εθνικής Κατηγορίας Ανδρών (Football League). Ιδρύθηκε με την αναδιάρθρωση του 2019 ως «νέα ενδιάμεση κατηγορία» και διοργανώθηκε για πρώτη φορά την αγωνιστική περίοδο 2019–2020 με συμμετοχή 12 ομάδων. Μέχρι τότε η δεύτερη κατηγορία του ελληνικού ποδοσφαίρου ήταν η Β΄ Εθνική (επονομαζόμενη Football League από το 2010). Παρά την ονομασία της και τον διακριτικό τίτλο, τη διοργάνωση του πρωταθλήματος ανέλαβε η Ένωση Επαγγελματικού Ποδοσφαίρου Β΄ και Γ΄ Εθνικής Κατηγορίας, που διοργάνωνε το πρωτάθλημα της Football League. Η διοργανώτρια μετονομάστηκε σε Ε.Ε.Π. Α2 και Β΄ Εθνικής Κατηγορίας, και το 2021 η Β΄ Εθνική που αποτελούσε πια την τρίτη κατηγορία, με νέα αναδιάρθρωση, συγχωνεύτηκε στην Α2 Εθνική και μετονομάστηκε εκ νέου σε Ε.Ε.Π. Α2 Εθνικής Κατηγορίας.

 Τις δυο πρώτες αγωνιστικές περιόδους μετά την ίδρυσή της, το πρωτάθλημα της Super League 2 διεξήχθη με τη συμμετοχή 12 ομάδων σε έναν όμιλο, και τη διεξαγωγή αγώνων κατάταξης play-off και play-out για την τελική κατάταξη και τις θέσεις ανόδου και υποβιβασμού. Το πρώτο πρωτάθλημα της περιόδου 2019–2020 συνέπεσε με την πανδημία της νόσου του COVID-19 και διεκόπη πριν τη διεξαγωγή των σχετικών αγώνων κατάταξης. Το 2021 με νέα αναδιάρθρωση η Football League (3η κατηγορία) συγχωνεύτηκε στη Super League 2, ενώ αποφασίστηκε και η συμμετοχή B΄ ομάδων τεσσάρων Π.Α.Ε. της κορυφαίας κατηγορίας. Έτσι, την περίοδο 2021–2022 το πρωτάθλημα διεξήχθη σε 2 ομίλους με τη συμμετοχή 34 ομάδων με την προοπτική έως την περίοδο 2024–2025 να μειωθούν σταδιακά σε 20 ομάδες σε έναν ενιαίο όμιλο. Πρωτάθλημα Πρωταθλητριών Ε.Π.Σ.: Για την άνοδο στην Α΄ Εθνική Κατηγορία (1959–1962) Β΄ Εθνική Κατηγορία (1962–2019) Super League 2 (2019–Σήμερα) Στον παρακάτω πίνακα αναφέρονται οι πρώτοι scorers της Β΄ Εθνικής από την περίοδο 1962–1963 έως την περίοδο 1982–1983. Στον παρακάτω πίνακα αναφέρονται οι οι πρώτοι scorers της Β΄ Εθνικής από την περίοδο 1983–1984 που άρχισε να διεξάγεται σε έναν όμιλο. Συμμετοχές ανά γεωγραφικό διαμέρισμα Στον παρακάτω πίνακα αναφέρονται οι ομάδες ανά γεωγραφικό διαμέρισμα που συμμετείχαν στη Β' Εθνική ως δεύτερη κατηγορία από το 1959-1960 έως 2018-2019 και στη Super League 2 από το 2019-2020 ως νέα δεύτερη σε τάξη κατηγορία. Ομάδες ανά συμμετοχές Στον παρακάτω πίνακα αναφέρονται οι συμμετοχές των ομάδων στη Β΄ Εθνική ως δεύτερη κατηγορία ανά συμμετοχές από το 1959–1960 έως 2018–2019 και στη Super League 2 από το 2019–2020 ως νέα δεύτερη κατηγορία. Οι ομάδες με έντονα γράμματα συμμετέχουν στην Α2 Εθνική 2023-24Οι ομάδες με πλάγια γράμματα έχουν διαλυθεί, συγχωνευτεί, μετονομαστεί ή αναστείλει τη λειτουργία τους. Ε.Ε.Π. Α2 Εθνικής Κατηγορίας – Επίσημος ιστότοπος Ε.Ε.Π. Α2 Εθνικής Κατηγορίας, επίσημος λογαριασμός στο Facebook. Ε.Ε.Π. Α2 Εθνικής Κατηγορίας στο Instagram
The Blacklist

The Blacklist (ελληνικά: Η μαύρη λίστα‎) είναι ο τίτλος μιας αμερικανικής σειράς δράσης, μυστηρίου και εγκλήματος, η οποία έκανε πρεμιέρα στο NBC στις 23 Σεπτεμβρίου του 2013. Η σειρά αποτελείται από οκτώ κύκλους, με την πρεμιέρα του όγδοου κύκλου στις 13 Νοεμβρίου του 2020. Στις 26 Ιανουαρίου του 2021 ανακοινώθηκε η ανανέωση της σειράς για ένατο κύκλο.Δημιουργός της σειράς είναι ο Τζον Μπόκενκαμπ και σκηνοθέτης ο Τζο Κάρναχαν. Εκτελεστές παραγωγής είναι ο Τζον Μπόκενκαμπ, ο Τζον Άιζεντραθ και ο Τζον Ντέιβις για τις τηλεοπτικές εταιρίες παραγωγής Sony Pictures Television, Universal Television και Davis Entertainment. Η σειρά απέσπασε πολλές θετικές κριτικές, και κυρίως για τον ρόλο του Τζέιμς Σπέιντερ ως Ρέιμοντ Ρέντιγκτον.

 Η σειρά ακολουθεί τον Ρέιμοντ (Ρεντ) Ρέντιγκντον, έναν καταζητούμενο του FBI, ο οποίος μετά από 20 χρόνια εξαφανισμένος, αποφασίζει να γυρίσει στη Ουάσινγκτον και να παραδοθεί. Καθώς το FBI τον ανακρίνει, ο Ρέντιγκτον υποστηρίζει ότι θέλει να συνεργαστεί μαζί τους, καθώς μετά από τόσα χρόνια ως «απατεώνας», είναι σε θέση να τους δώσει ονόματα και πληροφορίες ώστε να συλλάβουν τους πιο επικίνδυνους κακοποιούς της χώρας, οι οποίοι είναι τόσο καλά κρυμμένοι που το FBI δεν γνωρίζει καν την ύπαρξή τους. Για να τους παραδώσει ο Ρέντιγκτον την μαύρη λίστα του με τα ονόματα των μεγαλύτερων κακοποιών (εξού και το όνομα της σειράς) θέτει δύο όρους: 1. πλήρη ασυλία για όλες τις κατηγορίες του και 2. να επικοινωνεί και να συνεργάζεται μόνο με την Ελίζαμπεθ Κιν, μια νέα πράκτορα, ειδική αναλύτρια της ανθρώπινης συμπεριφοράς.Έτσι, το κάθε επεισόδιο αποτελείται από μια υπόθεση διερεύνησης και συνήθως σύλληψης ενός από τους διαβόητους κακοποιούς της μαύρης λίστας, με απίστευτη δράση, μυστήριο και αγωνία. Τζέιμς Σπέιντερ ως Ρέιμοντ (Ρεντ) Ρέντιγκτον Μέγκαν Μπουν ως πράκτορας Ελίζαμπεθ (Λιζ) Κιν Ντιέγκο Κλάτενχοφ ως πράκτορας Ντόναλτν Ρέσλερ Ράιαν Έγκολντ ως Τομ Κιν Παρμίντερ Νάγκρα ως Μίρα Μάλικ Χάρι Λένιξ ως Χάρολντ Κούπερ Αμίρ Άρισον Μεζάν Μαρνό Χισάμ Τοφίκ Λόρα Σον
Μεντίκα

Η Μεντίκα (πολωνικά: Medyka, ουκρανικά: Медика‎) είναι χωριό του Πόβιατ Πσέμισλ, στο Βοεβοδάτο Κάτω Καρπαθίων της νοτιοανατολικής Πολωνίας, στα σύνορα με την Ουκρανία. Είναι η έδρα της Γκμίνα Μεντίκα. Απέχει περίπου 13 χιλιόμετρα ανατολικά του Πσέμισλ και 72 χιλιόμετρα ανατολικά της πρωτεύουσας, του βοεβοδάτου, Ζέσουφ. Ο πληθυσμός του χωριού είναι 2.800 κάτοικοι (2006).

 Το χωριό χρονολογείται από τον Μεσαίωνα. Έγινε μέρος της Μοναρχίας των Αψβούργων μετά τους διαμελισμούς της Πολωνίας το 1772 και παρέμεινε στην Αυστρία μέχρι το τέλος του Α΄ Παγκοσμίου Πολέμου. Το 1832, μια μόνο σελίδα από τις αρχές του 15ου αιώνα, η οποία περιέχει μια πολωνική έκδοση του 50ου Ψαλμού, ανακαλύφθηκε στη Μεντίκα. Ονομάζεται Karta medycka («Σελίδα της Μεντίκα») και φυλάσσεται στο Ινστιτούτο Ossolineum στο Βρότσουαφ. Η 23η Πολωνική Επιλαρχία Παρατήρησης στάθμευσε στη Μεντίκα κατά τη διάρκεια της κοινής γερμανοσοβιετικής εισβολής στην Πολωνία, η οποία ξεκίνησε το Β΄ Παγκόσμιο Πόλεμο το Σεπτέμβριο του 1939. Στη συνέχεια, το χωριό καταλήφθηκε από τη Σοβιετική Ένωση μέχρι το 1941, υπό την οποία προσαρτήθηκε στο νεοσύστατο Όμπλαστ Ντροχόμπιτς της Σοβιετικής Σοσιαλιστικής Δημοκρατίας της Ουκρανίας. Το 1941 καταλήφθηκε από τη Ναζιστική Γερμανία και το 1944 από τη Σοβιετική Ένωση. Τελικά αποκαταστάθηκε στην Πολωνία το 1948 κατά τη διάρκεια μιας αναθεώρησης των συνόρων. Η Μεντίκα είναι ένα από τα κύρια οδικά συνοριακά περάσματα μεταξύ Πολωνίας και Ουκρανίας μαζί με μια σημαντική σιδηροδρομική γραμμή που διασχίζει το χωριό, που συνδέει και τις δύο χώρες. Το χωριό πέρα από τα σύνορα στην Ουκρανία είναι το Σεχινί. Κατά τη διάρκεια της ρωσικής εισβολής στην Ουκρανία το 2022, η Μεντίκα ήταν ένας χώρος υποδοχής Ουκρανών προσφύγων που διέσχισαν τα σύνορα.
Mitsubishi Pajero

Το Mitsubishi Pajero ήταν ένα SUV αυτοκίνητο μεσαίων διαστάσεων που παράχθηκε από την ιαπωνική αυτοκινητοβιομηχανία Mitsubishi, από το 1981 μέχρι το 2021. Το αυτοκίνητο αντικατέστησε το Mitsubishi Jeep, αν και η παραγωγή της πρώτης γενιάς έληξε το 1990. Το μοντέλο σχεδιάστηκε για την περίπτωση που η Jeep σταματούσε να δίνει εξαρτήματα στην Mitsubishi για να παράγει τα SUV της. Η συνεργασία με την Jeep σταμάτησε το 1999, μέχρι που η Mitsubishi και η Jeep εξαγοράστηκαν από την Chrysler.

 Το μοντέλο πήρε το όνομά του από την Αγριόγατα της Πάμπας (Leopardus pajeros). Ωστόσο, στην Ισπανία, στη Βόρεια Αμερική (όπου διατέθηκε μέχρι το 2006) και στις χώρες της Λατινικής Αμερικής (με εξαίρεση τη Βραζιλία και τη Τζαμάικα) το μοντέλο κυκλοφόρησε ως Mitsubishi Montero, επειδή η λέξη pajero έχει ακατάλληλη σημασία στα ισπανικά. Ειδικότερα στο Ηνωμένο Βασίλειο, η δεξιοτίμονη εκδοχή του διατέθηκε ως Mitsubishi Shogun. Το Pajero άρχισε να παράγεται το 1981, με την παραγωγή του να σταματάει το 2021, καθώς οι πωλήσεις τα τελευταία χρόνια δεν ήταν πλέον καλές και η εταιρεία ήθελε να επικεντρωθεί πιο πολύ σε μικρότερα SUV. Τα εξαρτήματα του Pajero χρησιμοποιήθηκαν και σε άλλα μικρότερα αυτοκίνητα που συνεχίζουν να παράγονται μέχρι και σήμερα, πλην όμως με άλλα πλέον εξαρτήματα. Στην Ιαπωνία, η παραγωγή σταμάτησε το 2019, αλλά σε κάποιες άλλες χώρες σταμάτησε οριστικά το καλοκαίρι του 2021. Δεν υπάρχει κάποιος διάδοχος για το μοντέλο, αλλά συγγενικά μοντέλα θεωρητικά αποτέλεσαν εξέλιξη για το αυτοκίνητο. 1987–1988 Mitsubishi Pajero (NE) brochure (Australia) PAJERO REAPPEARS AS GALLOPER "Mitsubishi Pajero (Apr 2013 – onwards) Crash Test Results | ANCAP" "Mitsubishi Pajero Final Edition – a 700-unit farewell" "Liebao Q6 specifications" Αρχειοθετήθηκε 2020-11-08 στο Wayback Machine.
299 Θώρα

Η Θώρα (Thora) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1890 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από τον θεό Θωρ της σκανδιναβικης μυθολογίας.

 Η μέση διάμετρος της Θώρας υπολογίζεται σε 17 χιλιόμετρα, ενώ η μάζα της εκτιμάται σε 5,2 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι άγνωστος, ενώ το άλβεδό της είναι 0,167. (από δεδομένα του IRAS). Είναι άγνωστο αν και με ποια περίοδο περιστρέφεται η Θώρα γύρω από τον εαυτό της. Η μέση θερμοκρασία στην επιφάνειά της εκτιμάται σε περίπου 95 ως 100 βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Περί της Περεγρίνου τελευτής

Το Περί της Περεγρίνου τελευτής είναι έργο του Λουκιανού, όπου γίνεται λόγος για τη ζωή και τον θάνατο του κυνικού φιλοσόφου Περεγρίνου Πρωτέα. Γράφτηκε μετά (terminus post quem) το 165, αφού ο Περεγρίνος αυτοκτόνησε κατά την Ολυμπιάδα του έτους αυτού.

 Ο Περεγρίνος από το Πάριο, Ρωμαϊκή αποικία στην ανατολική είσοδο του Ελλησπόντου στα νιάτα του τιμωρήθηκε με «ραφανίδωσιν» (ῥαφανῖδι τήν πυγήν βεβυσμένος ως ερασθείς μειράκιον), μετά τις περιπλανήσεις του στην Αρμενία και την Μικρά Ασία, έφτασε, σύμφωνα με τις πληροφορίες του Λουκιανού, στην Παλαιστίνη, ήρθε σε επαφή με Χριστιανούς, ασπάστηκε τη νέα θρησκεία κι έφτασε μάλιστα να φυλακιστεί για την πίστη του, κερδίζοντας έτσι τον τίτλο του «νέου Σωκράτη», αλλά και την υλική και ηθική υποστήριξη των άλλων πιστών. Στο μεταξύ, επιστρέφοντας στη γενέτειρά του, δωρίζει, για λόγους συμφέροντος όπως δηλώνει ο Λουκιανός, την περιουσία του στην πόλη, ακολουθώντας το παράδειγμα του Κυνικού Κράτη. Στη συνέχεια ενδύεται το φιλοσοφικό τρίβωνα και αναχωρεί για την Αίγυπτο, όπου μαθητεύει κοντά στον Κυνικό Αγαθόβουλο. Μετά σύντομη παραμονή στη Ρώμη, εξορίζεται και καταφεύγει στην Αθήνα. Τέλος, πιστός ενδεχομένως στις αρχές της Ινδικής φιλοσοφίας για τον πόνο και τον θάνατο, αποφασίζει να αυτοπυρποληθεί στην Ολυμπία. Ο Αύλος Γέλλιος τον χαρακτηρίζει (vir gravis et constans) άνδρα νοσηρό και βεβαρημένο. Η άποψη του Λουκιανού είναι πως η μόνιμη μέριμνα του Περεγρίνου καθ' όλη τη διάρκεια της ζωής του δεν ήταν η αναζήτηση και εύρεση της αλήθειας, αλλά η δόξα. Επίμονες ήταν οι προσπάθειες του να εξαπατήσει τους αφελείς και να δημιουργήσει μύθο γύρω από το πρόσωπο του. Διαλέγει ως παρωνύμιο το όνομα Πρωτέας, αφήνοντας έτσι να εννοηθεί από τους γνώστες των ελληνικών μύθων πως διαθέτει το χάρισμα της μαντικής, ίδιο ξεχωριστού και θεόπνευστου άνδρα. Τα στοιχεία αυτά ωστόσο δεν είναι αρκετά να του προσδώσουν την πάνδημη φήμη που προσδοκά. Αποφασίζει λοιπόν να εντυπωσιάσει με το θάνατό του. Επιλέγει για τούτο την Ολυμπία, τον τόπο διεξαγωγής της μεγαλύτερης πανελλήνιας πανήγυρης. Η πυρά τον συνδέει με τον Ηρακλή, τον προστάτη θεό των Κυνικών, που αυτοπυρπολήθηκε και αποθεώθηκε στην Οίτη, με τον Εμπεδοκλή, τον φιλόσοφο που ρίχτηκε στον κρατήρα της Αίτνας, τον φοίνικα, το μυθικό πουλί που αναγεννάται, κατά την παράδοση, από τις στάχτες του, αλλά και τους χριστιανούς μάρτυρες. Στο έργο αυτό, εκτός από ορισμένα αυτοβιογραφικά, έχουμε και τα πολυσυζητημένα χωρία για το Χριστό και τους Χριστιανούς, τα οποία το έκαμαν να συμπεριληφθεί στι κατάλογο των απαγορευμένων βιβλίων (Index Librorum Prohibitorum) των ρωμαιοκαθολικών, αλλά και να αποκηρυχθεί τον 10ο αιώνα ως κληρονόμος του πυρός μετά του σατανά κατά το λεξικό Σουίδα.
Σανκτ Πέλτεν

Το Σανκτ Πέλτεν (γερμανικά: Sankt Pölten ή St.Pölten) είναι από το 1986 η πρωτεύουσα του ομόσπονδου κρατιδίου της Κάτω Αυστρίας. Έχει 108,48 τ.χλμ. και 52.048 κατοίκους (2012).

 Η σημερινή πόλη ιδρύθηκε από τους Ρωμαίους και ήταν μαζί με το Βελς ένα από τα διοικητικά και εμπορικά κέντρα. Επί αυτοκράτορα Αδριανού απέκτησε δικαιώματα πόλης. Το 1529 και το 1683 τα τείχη της πλέον μικρής πόλης άντεξαν στην εισβολή τον Τούρκων στην Αυστρία. Μετά τα εγκαίνια του σιδηροδρομικού σταθμού το 1858, η πόλη σύντομα έγινε σημαντικό βιομηχανικό κέντρο. Στην πόλη γεννήθηκε ο πρωθυπουργός της Αυστρίας, από τον Ιανουάριο του 2007 μέχρι τον Δεκέμβριο του 2008, Άλφρεντ Γκούζενμπαουερ. Πολυμέσα σχετικά με το θέμα St. Pölten στο Wikimedia Commons
Folli Follie

Η Folli Follie είναι μια ελληνική διεθνής εταιρεία που σχεδιάζει, κατασκευάζει και διανέμει πολυτελή κοσμήματα, ρολόγια και αξεσουάρ μόδας. Μέσω των θυγατρικών της λειτουργεί επίσης καταστήματα αφορολόγητων ειδών και καταστήματα λιανικής πώλησης αθλητικών ειδών.

 Η εταιρεία ιδρύθηκε το 1986 στην Ελλάδα από τον Δημήτρη Κουτσολιούτσο. Το πρώτο κατάστημα ήταν στην εμπορική περιοχή της Αθήνας. Η Folli Follie ξεκίνησε την κατασκευή κοσμημάτων και ρολογιών το 1994. Το 1995 άνοιξε το πρώτο κατάστημα στην Ιαπωνία. Σήμερα κατατάσσεται στις κορυφαίες 10 μάρκες πολυτελείας στην Ιαπωνία με 80 σημεία πώλησης. Η Folli Follie απέκτησε πλήρως τη θυγατρική της στην Ιαπωνία το 2008. Το 1997, η Folli Follie εισήχθη στο Χρηματιστήριο Αθηνών. Το κεφάλαιο χρησιμοποιήθηκε για τη χρηματοδότηση της ανάπτυξης και της γεωγραφικής επέκτασης. Η Folli Follie δραστηριοποιείται σε 25 χώρες, όπως το Ηνωμένο Βασίλειο, Ελβετία, Ιαπωνία, Γαλλία, ΗΠΑ, Κίνα και Ρωσία. Έχει πάνω από 380 σημεία πώλησης. Λόγω υπερχρέωσης, η εταιρεία βρίσκεται από το 2018 σε δυσχερή οικονομική κατάσταση και οι ιδιοκτήτες της αντιμετωπίζουν βαριές κατηγορίες (απάτη, ξέπλυμα χρήματος [1]). Η ομάδα σχεδιασμού της εταιρείας αποτελείται από Ιταλούς, Ελβετούς και Έλληνες κορυφαίους σχεδιαστές που συνεργάζονται για να παρουσιάσουν δύο συλλογές ετησίως: Φθινόπωρο / Χειμώνας και Άνοιξη / Καλοκαίρι. Το κύριο χαρακτηριστικό της συλλογής είναι η συλλογή "Premium K", η οποία περιλαμβάνει κοσμήματα περιορισμένης έκδοσης και κομμάτια αξεσουάρ. Η φιλοσοφία της Folli Follie είναι να προσφέρει μια "πλήρη αντίληψη της μόδας" επώνυμων, μοντέρνων κοσμημάτων, ρολογιών και αξεσουάρ σε προσιτές τιμές. Η εταιρεία προσφέρει επίσης συλλογή ρολογιών για άνδρες με την επωνυμία Folli Follie. Η FF εξαγόρασε τη βρετανική εταιρεία κοσμημάτων Links of London το 2006, με επιχειρηματική αξία 45 εκατομμυρίων ₤. Ο Όμιλος Folli Follie διαθέτει πολλά σημεία πώλησης σε καταστήματα αφορολόγητων ειδών σε αεροδρόμια σε όλο τον κόσμο, καθώς και σε πτήσεις σε μεγάλες διεθνείς αεροπορικές εταιρείες. Ο όμιλος αντιπροσωπεύει και άλλα εμπορικά σήματα στην Ελλάδα και στο εξωτερικό, όπως Coach, Converse, Patrizia Pepe, Helly Hansen και Harley Davidson. Η εταιρεία ελέγχει επίσης τις αλυσίδες λιανικής πώλησης "Elmec Sport", "Factory Outlet" και ένα μεγάλο πολυκατάστημα στο κέντρο της Αθήνας, το "Attica". Επίσημος ιστότοπος
Τρίνε Ντίρχολμ

Η Τρίνε Ντίρχολμ (1972) είναι Δανή ηθοποιός και τραγουδίστρια. Έχει συμμετάσχει στις ταινίες Οικογενειακή Γιορτή, Η μαχαιριά και στη βραβευμένη με Όσκαρ Ίσως, αύριο. Το 2016 έλαβε την Αργυρή Άρκτο στο φεστιβάλ του Βερολίνου για την ερμηνεία της στην ταινία Το κοινόβιο.

 1990 Springflod 1998 Οικογενειακή Γιορτή 2000 I Kina spiser de hunde 2002 Okay 2006 Istedgade 2008 Άγρια νερά 2010 Ίσως, αύριο 2012 Ο έρωτας της βασίλισσας 2012 Έρωτας είναι... 2013 3096 μέρες 2014 Η μαχαιριά 2014 Who Am I - Kein System ist sicher 2015 Lang historie kort 2016 Το κοινόβιο
Δήμος Αετού Μεσσηνίας

Ο Δήμος Αετού ήταν δήμος του νομού Μεσσηνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1998 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Τριφυλίας. Έχοντας λάβει την ονομασία του από τον ομώνυμο οικισμό, καταλάμβανε έκταση 94.850 στρεμμάτων στο βορειοδυτικό τμήμα του νομού και είχε (πραγματικό) πληθυσμό 3.264 κατοίκους. Έδρα του ήταν το Κοπανάκι.

 Στο δήμο περιλαμβάνονταν τα εξής 11 δημοτικά διαμερίσματα: Δ.δ. Κοπανακίου το Κοπανάκι ο Άγιος Δημήτριος το Ριζοχώρι Δ.δ. Αγριλιάς Τριφυλίας -- η Νέα Αγριλιά Δ.δ. Αετού -- ο Αετός Δ.δ. Αρτικίου -- το Αρτίκι Δ.δ. Γλυκορριζίου -- το Γλυκορρίζι Δ.δ. Καμαρίου -- το Καμάρι Δ.δ. Κεφαλόβρυσης η Κεφαλόβρυση τα Τσερτσαίικα Δ.δ. Κρυονερίου -- το Κρυονέρι Δ.δ. Μοναστηρίου -- το Μοναστήρι Δ.δ. Πολυθέας -- η Πολυθέα Δ.δ. Σιτοχωρίου -- το Σιτοχώρι Στοιχεία για το δήμο Αετού από το Υπουργείο Εσωτερικών Αρχειοθετήθηκε 2003-10-27 στο Wayback Machine. Στοιχεία για το δήμο Αετού από τη Δικτυακή Πύλη Νομαρχιακής Αυτοδιοίκησης Μεσσηνίας
Τζέρι ΜακΝαμάρα

Ο Τζέρι ΜακΝαμάρα (Σκράντον, 28 Αυγούστου 1983) είναι Αμερικανός πρώην καλαθοσφαιριστής και νυν προπονητής. Έχει ύψος 1, 86 μ. και αγωνιζόταν τόσο ως πλέι μέικερ όσο και ως σούτινγκ γκαρντ. Από το 2011 είναι στο τεχνικό επιτελείο του κολλεγίου Σύρακους.

 Ο Τζέρι ΜακΝαμάρα εισήχθη το 2002 σε ηλικία 19 ετών στο αμερικανικό πανεπιστήμιο των Συρακουσών, με τη μπασκετική ομάδα του οποίου, τους Συρακούς Όραντζ, αγωνίστηκε στο κολλεγιακό πρωτάθλημα. Μάλιστα κατάφερε με του Συρακούς Όραντζ να κατακτήσει το πρωτάθλημα NCAA το 2003. Από το πανεπιστήμιο των Συρακουσών αποφοίτησε το 2006, σε ηλικία 23 ετών. Μέσα στο 2006 δοκιμάστηκε από τους Νόρθιστ Πενσυλβάνια Μπρέικερς και τους Ορλάντο Μάτζικ, ωστόσο δεν υπέγραψε συμβόλαιο συνεργασίας με καμία από τις δύο. Στις 4 Σεπτεμβρίου του 2006, ο ΜακΝαμάρα ταξίδεψε στην Ελλάδα για λογαριασμό του Ολυμπιακού Πειραιώς, με τον οποίο υπέγραψε συμβόλαιο μονοετούς διαρκείας με ειδικό όρο στο συμβόλαιο να αγωνίζεται μόνο στα παιχνίδια της Ευρωλίγκας. Τελικά αγωνίστηκε με τους ερυθρόλευκους μόνο σε ένα παιχνίδι, με αποτέλεσμα να αποχωρήσει μόλις λίγους μήνες μετά, μιας και δεν υπολογιζόταν από τον τότε προπονητή του Ολυμπιακού, Πίνι Γκέρσον. Το υπόλοιπο της περιόδου 2006-07 πέρασε από τους Άλμπανι Πατρούνς, ομάδα της Νέας Υόρκης και τη Μπέικερσφιλντ Τζαμ, ομάδα της Καλιφόρνια. Στις 29 Ιουνίου του 2007, ο Μακναμάρα δοκιμάστηκε από τους Φιλαδέλφεια 76ers. Ωστόσο, δεν κατάφερε να εξασφαλίσει κάποιο συμβόλαιο από την Αμερικανική ομάδα με αποτέλεσμα να επιστρέψει στην Ελλάδα για δεύτερη φορά, αυτήν τη φορά για λογαριασμό του Πανιωνίου, ομάδα της Νέας Σμύρνης. Στις 15 Φεβρουαρίου του 2008, ο ΜακΝαμάρα μετεγγράφη στη Βέντσπιλς, ομάδα της Λετονίας, στην οποία παρέμεινε μέχρι το καλοκαίρι του ίδιου έτους. Το 2008, ο Τζέρι ΜακΝαμάρα έκανε το όνειρό του πραγματικότητα και υπέγραψε επαγγελματικό συμβόλαιο συνεργασίας με ομάδα του ΝΒΑ. Συγκεκριμένα, από τα μέσα Σεπτεμβρίου μέχρι και τα τέλη Οκτωβρίου, είχε ένα πολύ σύντομο πέρασμα από τους Γιούτα Τζαζ. Τον Ιανουάριο του 2009, ο ΜακΝαμάρα μετεγγράφη στους Ρένο Μπίγκχορνς, ωστόσο αποχώρησε από την ομάδα το Μάρτιο του 2009 επικαλούμενος προσωπικούς λόγους. Οι Ρένο Μπίγκχορνς ήταν και η τελευταία ομάδα στην οποία αγωνίστηκε επαγγελματικά ο ΜακΝαμάρα. Ο Τζέρι ΜακΝαμάρα συμμετείχε στην εθνική ομάδα καλαθοσφαίρισης της Αμερικής που συμμετείχε στην Πανεπιστημιάδα του 2005, όπου η Αμερική μάλιστα κατάφερε να κατακτήσει το χρυσό μετάλλιο. Από το Νοέμβριο του 2011, ο ΜακΝαμάρα εργάζεται ως βοηθός προπονητή στους Συρακούς Όραντζ, ομάδα στην οποία αγωνιζόταν όταν ακόμα πραγματοποιούσε τις σπουδές του στο Πανεπιστήμιο των Συρακουσών. Ο ΜακΝαμάρα ειδικεύεται στην προπόνηση των αθλητών εκείνων που προορίζονται για τα γκαρντ. Πρωτάθλημα NCAA: 2003 Πανεπιστημιάδα: 2005 Το προφίλ του ΜακΝαμάρα στο ulebcup.com Τέλος ο ΜακΝαμάρα από τον Ολυμπιακό
Καρολίνα του Έρμπαχ-Φύρστεναου

H Καρολίνα, (γερμ. Caroline von Erbach-Fürstenau, 29 Σεπτεμβρίου 1700 - 7 Μαΐου 1758) από τον Οίκο του Έρμπαχ ήταν κόρη του κόμη του Έρμπαχ-Φύρστεναου και με τον γάμο της έγινε δούκισσα της Σαξονίας-Χιλντμπουργκχάουζεν.

 Η Καρολίνα Αμαλία ήταν κόρη του Φιλίππου Καρόλου, κόμη του Έρμπαχ-Φύρστεναου, και της Καρλόττας Αμαλίας του Κούνοβιτς. Παντρεύτηκε το 1726 τον Ερνέστο-Φρειδερίκο Β΄ δούκα της Σαξονίας-Χιλντμπουργκχάουζεν και είχε τέκνα: Ερνέστος Φρειδερίκος Γ΄ 1727-1780, δούκας της Σαξονίας-Χιλντμπουργκχάουζεν. Αλβέρτος Φρειδερίκος Αύγουστος 1728-1735. Ευγένιος 1730-1795, πρίγκιπα της Σαξονίας-Χιλντμπουργκχαουζεν. Αμαλία 1732-1799, παντρεύτηκε τον Λουδοβίκο, πρίγκιπα του Χοενλόε-Νόιενσταϊν-Έρινγκεν. Heinrich Ferdinand Schöppl: The Dukes of Saxe-Altenburg, Bolzano 1917, reprint Altenburg, 1992 Dr. Rudolf Armin Human: History of the City of Hildburghausen, Hildburghausen, 1886